અમરોલીનામાં રહેતા હીરાના એક કારખાનામાં હીરાના ચેકિંગ મેનેજર તરીકે કામ કરતા વિપુલભાઈ બળદેવભાઈ પટેલે ગઈ તા.14-5-18ના રોજ અઠવા પોલીસ મથકના પોલીસ ઇન્સ્પેક્ટરને એક અરજી કરી હતી. જેમાં તેમના નામનું બોગસ એકાઉન્ટ બેંક ઓફ ઇન્ડિયામાં ખોલાવી નાનાપુરાના એક સીએ મારફતે શહેરના અલગ અલગ 16 જેટલા મોટા ગજાના બિલ્ડરોએ છેલ્લાં દસ વર્ષમાં રૂ. 10 કરોડ જમા કરાવી આરટીજીએસથી ઉપાડી લીધા છે. ITએ રૂ 75 લાખનો દંડ પણ ફટકાર્યો હતો. આ અરજીમાં નાનપુરાના સીએનું પણ નામ હતું અને શહેરના 16 બિલ્ડરોનાં નામ પણ હતાં. 5 માસ સુધી પોલીસે એવી તપાસ કરી તે તપાસના અંતે આ તમામનાં નામો એફઆઈઆરમાં નોંધ્યાં નહીં!